Kies die perfekte horlosie | SARIE
FOTO Instagram @caradelevingne	Verwante Artikels
Kies die perfekte horlosie	deur Magdel Muller
Die selfoon het dalk sy plek ingeneem, maar 'n horlosie bly die één item wat áltyd jou uitrusting sal opkikker en selfs 'n stelling kan maak. Hoe kies jy die perfekte horlosie vir jou? SARIE se modespan deel 5 wenke.
Volg dié wenke en jy sal die regte horlosie vind:
#1 Ken jou begroting
'n Horlosie kan een van jou duurste items wees. Voordat jy 'n horlosie kies, moet jy weet hoeveel geld jy bereid is om te betaal.
#2 Koop 'n horlosie wat vir jóú mooi is
Dit is jou horlosie wat jy vir minstens 'n paar jaar gaan dra. Koop 'n horlosie waarvan jy hou en nie een waarvan jou kêrel, man of vriendinne hou nie. Jy wil nie 'n kar se geld spandeer aan iets wat nie vir jou mooi is nie!
#3 Pas die horlosie aan
Die horlosie lyk dalk mooi in die winkel, maar op jou arm kan dit dalk verdwyn of selfs te gróót wees.
#4 Weet vir watter geleentheid jy dit koop
Jy kry verskillende soorte horlosies: kwarts, digitaal, sportmodel (soos fitBit) en selfs 'n Apple- of Android-horlosie. Dink mooi watter horlosie vir jou die nuttigste gaan wees.
#5 Moenie 'n horlosie koop wat net tydelik in die mode sal wees nie
Gaan vir 'n klassieke horlosie, een wat gesien word as 'n belegging
Hou ook die volgende in gedagte: • Hoe lank is die waarborg?
• Is dit waterdig?
• Watter band gaan die beste werk vir jou? (soos leer, kabel of silikoon)
• Kan jy maklik sien hoe laat dit is op die horlosie?
Nee, dis nie jou grootste nagmerrie nie, maar 'n stylvolle manier om jou nagklere bedags ook te dra. Wees op die uitkyk vir pajama-styl items van luukse sy of satyn met teenstellende omboorsel-detail en/of interessante patrone. As jy skrikkerig is om die hele …